**A szervezet neve:** Educatio Társadalmi Szolgáltató Nonprofit Korlátolt Felelősségű Társaság

**A szervezet közhasznúsági fokozata:** kiemelten közhasznú

1. **A társaság szakmai, igazgatási működés feladat szerinti tételes bemutatása**

Az EDUCATIO Társ.Szolg. Nonprofit Kft. - 2007. szeptemberétől az oktatási közhasznú társaságok összevonásával egy időben bevezetett szervezeti működési modell alapján - feladatainak túlnyomó többségét projektalapon végzi. Az ezeken felüli feladatokat ún. igazgatósági feladatokként, de a projekt-finanszírozási alapon végzi.

A táblázat a 2010. április 30-án érvényes feladatszerkezetet (az ekkor már ismert jövőbeli feladatokkal tükrözi a feladatot ellátó igazgatóság (ok) megjelölésével.

Jelmagyarázat:

* HEPIH: ÚMFT Támogatási szerződés keretében
* OKM: OKM Közhasznú szerződés keretében
* SB: Saját bevétel
* OH: Oktatási Hivatal
* EUB: Európai Bizottság
* KONZ: Konzorciumi bevételek

A táblázatban foglalt feladatok tartalmi leírását a Társaság 2010. évi Üzleti Tervéhez kapcsolódó szöveges indoklásrészletesen tartalmazza.

***Feladatok rövid leírása:***

**TÁMOP 3.1.1 kiemelt projekt**

XXI. századi közoktatás – Fejlesztés, koordináció. Átfogó közoktatás-fejlesztési projekt

Pillérek:

* Közoktatási hálózatkoordináció
* Tartalomfejlesztés támogatás
* Képzés/Továbbképzés fejlesztés, továbbfejlesztés
* SNI
* Közoktatási eLearning szolgáltatások
* Közoktatási pályázatokat támogató informatikai rendszer

Konzorciumi partner:

* Okatatáskutató és Fejlesztő Intézet

**TÁMOP 3.3.1 kiemelt projekt**

Esélyegyenlőség és integráció a közoktatásban. A közoktatási esélyegyenlőséget, a HH és HHH tanulók felzárkóztatását támogató szolgáltatások fejlesztése, bevezetése

**TÁMOP 4.1.3 kiemelt projekt**

Felsőoktatási szolgáltatások rendszerszintű fejlesztése

Pillérek:

* Diplomás Pályakövető Rendszer
* Adattárház alapú Vezetői Információs Rendszer

Konzorciumi partner:

* Okatatáskutató és Fejlesztő Intézet
* Nemzeti Információs Infrastruktúra Fejlesztési Intézet

**TÁMOP 4.2.5 kiemelt projekt**

Elektronikus tartalomfejlesztés és szolgáltatás a kutatásban és a felsőoktatásban.

**TIOP 1.1.2 Kiemelt projekt**

Hatékony informatikai infrastuktúra a közoktatásban.

Konzorciumi partner:

* Okatatáskutató és Fejlesztő Intézet

**Felsőoktatási felvételi 2010**

Az országos felsőoktatási felvételi eljárás lebonyolítása, ügyviteli tevékenység, az eljáráshoz kapcsolódó informatikai szolgáltatások fejlesztése és üzemeltetése.

**Felsőoktatási tájékoztatás 2010**

A felsőoktatási felvételi eljáráshoz kapcsolódó hivatalos és tájékoztató kiadványok szerkesztése és terjesztésese, eljáráshoz kapcsolódó kommunikációs tevékenység folytatása, különös tekintettel a felvi.hu honlap tartalomszolgáltatására. Felsőoktatási kutatások lefolytatása és az eredmények publikálása.

**Felsőoktatási Információs Rendszer**

A felsőoktatási adatokat integráltan tartalmazó adatbázis és a hozzá tartozó szolgáltatások fejlesztése és üzemeltetése.

**Közoktatási Információs Rendszer**

A közoktatás központi információs rendszerének fejlesztése és üzemeltetése. A kötelező és adhoc jellegű közoktatási intézményi adatszolgáltatások megtétele, az Oktatási Hivatal hatósági tevékenységeinek támogatása.

**Diákigazolvány kiadás**

A közoktatási és felsőoktatási diákigazolványok ügyviteli feldolgozásának, kiadásának hatósági eljárásának támogatása, tájékoztatási feladat bonyolítása. A feladat ellátásához szükséges informatikai szolgáltatások üzemeltetése és fejlesztése.

**Diákigazolvány Kedvezményrendszer**

A diákigazolványokhoz kapcsolódó országos kereskedelmi kedvezmények rendszerének fejlesztése, fenntartása, tájékoztató kiadványok kiadása.

**Hitelesítés szolgáltatás**

Fokozott biztonságú nyílt digitális aláíráshoz kapcsolódó hitelesítés szolgáltatás fenntartása.

**ASPECT**

Az EUN által szervezett, a tagországok közötti digitális tartalomcserét biztosító fejlesztések és szolgáltatás fenntartás.

**eTwinning**

Az EUN által szervezett etwinning Program Nemzeti Irodájának üzemeltetése.

**EuoPASS**

Az EuroPASS Nemzeti Iroda működtetése.

**EISZ Nemzeti Alapprogram**

Az EISZ Bizottság által meghatározott kutatási adatbázisok nemzeti szolgáltatásának fejlesztése és fenntartása

**EDUCATIO Kiállítás 2011**

Az EDUCATIO Nemzetközi Oktatási Szakkiállítás és Vásár éves rendezvényének teljes körű szervezése.

.

***A szervezet működését érdemben befolyásoló tényezők:***

A társaság 2009. december 31-i fordulónappal elkészítette a 2009. évi gazdálkodásáról szóló számviteli beszámolóját, közhasznú jelentését. A beszámoló nyilvánosságra hozatalához és cégbírósági letétbe helyezéséhez szükséges az alapító jóváhagyása, a határidő 2010. május 30.

A társaság elkészítette és tulajdonosi döntésre előterjesztette a 2010. évre vonatkozó üzleti tervét. Az üzleti terv jóváhagyása eddig nem történt meg. Az üzleti tervben, illetve a közhasznú megállapodásban rögzített feladatok ellátása folyamatos. A forrásokra vonatkozó szerződések megkötésének késedelme (működési támogatási szerződés, egyes feladatokhoz, részben az Oktatási Hivatallal történő munkamegosztásban ellátandó feladatokra vonatkozó szerződések), a feladatellátás szintjének, a társaság és az Oktatási Hivatal munkamegosztásának rendjére vonatkozó döntések meghozatalának elhúzódása és a finanszírozásban mutatkozó elmaradás a társaság likviditási helyzetét kritikussá teszi.

Szintén súlyosan érinti a likviditási helyzetet az európai uniós programokkal kapcsolatos problémakör, amelyre az üzleti tervben is kitértünk a következők szerint.

Bizonytalan a TÁMOP 3.3.1. program második szakaszára vonatkozó szerződéskötés időpontja. A központi programokra beadott pályázatok esetében a program megvalósítása saját kockázatra megkezdhető. A szakmai oldalról megjelenő erős nyomás és különböző komoly szakmai indokok és összefüggések kikényszerítenek kötelezettségvállalásokat, de ezek finanszírozása a támogatásból csak a szerződéskötés és a szerződéskötést követő adminisztratív procedúrák után lehetséges, így a korábbi tapasztalataink szerint a szakmai teljesítések és a támogatói finanszírozás között akár egy évet meghaladó különbség lehet.

Ilyen helyzet fog kialakulni az év második felében a TÁMOP 3.1.1. és a TÁMOP 4.1.3. programok első szakaszának lezárását követően is.

Szintén tapasztalat, hogy nehezen finanszírozható késedelemmel kell számolnunk a benyújtott elszámolások ellenőrzésének folyamatában, illetve a támogatás ezt követő utalásában.

Az EU-s támogatások szerződéses feltétele szerint a támogatási összegeket elkülönített számlán kell vezetni. A TÁMOP pénzügyi bonyolításánál a kifizetés csak az adott számláról tehető és a számlára érkező támogatás esetleg fel nem használt része más program, feladat finanszírozására nem fordítható.

Az EU-s programok keretében érkező támogatások felhasználása csak a szakmai megvalósítás időszakában használhatóak fel. A szakmai munkák befejezését követően azonban még jelentős költségek merülnek fel a támogatás elszámolásával kapcsolatban. Ebben az időszakban kell elkészíteni a program záró szakmai és pénzügyi beszámolóját, amely több hónapos, komoly erőforrásigénnyel jár és finanszírozási igényt jelent, amelynek a jelenlegi üzleti tervezéskor nincs meg a fedezete.

A likviditási helyzetre is komoly hatással van az a körülmény is, hogy mind a HEFOP, mind a TÁMOP elszámolásakor rendkívül komoly adminisztrációs előírásoknak kell megfelelni (meg kell jegyezni, hogy a HEFOP végrehajtása során a szabályok még menet közben is gyakran módosultak), így elfogadottan 5-10 %-ban szokás meghatározni a visszautasított (a támogatásból meg nem térülő) tételek arányát. A jelen üzleti tervben – a tervezhető források jelentősen korlátozott voltára is tekintettel - 1 %-ban határoztuk meg visszautasított tételek arányát és további OKM támogatást jelöltünk meg ezek forrásaként. A visszautasított tételek tervezett összegének minimalizálása azonban további kockázati tényezőt jelent. Változatlanul nincs kidolgozott koncepció arra, hogy a több milliárdos programok végrehajtása során a visszautasított tételek milyen forrás terhére, technikailag hogyan elszámolhatóak és likviditásban ez hogyan kezelhető.

Az európai uniós programokhoz kapcsolódó további megoldandó problémák:

Az üzleti tervezés során évről évre visszatérő, a 2010. évben is jelentkező probléma az ÚMFT-vel kapcsolatos elszámolási szabályok közül az az ellentmondás, hogy miközben korlátok kerülnek felállításra a kiszerződött feladatok értékére, amely korlát 30% és (egyedi kérés esetén) 50% közöttire tehető, addig nem elszámolható költségként kell megjelenítenünk olyan munkavállalókhoz kapcsolódó költségeket, amelyek az alkalmazásukkor elkerülhetetlenül felmerülnek. Ilyen költségek például a rezsiköltségek.

Jelentős forrásigényt indukál az a szabály is, amely szerint az ÚMFT terhére nem elszámolhatóak bizonyos költségek, amelyek pedig bizonyíthatóan a feladatellátáshoz kapcsolódnak. Ilyen költség például a bankköltség, amely milliárdos programok lebonyolításánál több tízmillió forintos költséget okoz, amelynek finanszírozását egyéb forrásból kell biztosítani. Nem elszámolhatóak olyan általános költségek, amely a cég általános működtetésének költségei ugyan, de azok nagyságrendjére jelentős hatással van a társaság mérete, a beérkező és felhasználandó források volumene, így közvetten az ÚMFT keretében ellátandó feladatok nagyságrendje is (pl. céges könyvvizsgálattal kapcsolatos költségek, a pénzügyi, számviteli rendszerekkel kapcsolatos költségek stb.).

Szintén az ÚMFT szabálya a projektmenedzsment költségek korlátozása (6-7%), miközben a programok tervezésekor egyértelműnek látszik, hogy az nem elegendő az ilyen címen szükséges erőforrások finanszírozására (különös tekintettel a rendkívül nagymértékű adminisztrációs kötelezettségekre, amelyek a kötelezettségvállalásokhoz és az elszámolásokhoz kapcsolódnak).

Összességében az ÚMFT programok lebonyolítása miatt jelentkező, de a program szerződésének keretében el nem számolható költség 145 MFt, amelyet az OKM működési támogatás terhére terveztünk finanszírozni. Meg kell említeni azt az ellentmondást is, hogy miközben az OKM működési támogatása évről évre jelentősen csökken, a működési költségek – éppen az ÚMFT programok miatt – jelentős növekednek.

1. **A szervezet felépítése**

A Társaság a 2010-ben elvégzendő feladatait egy kompetenciaelven alapuló, projektalapú szervezeti struktúrában látja el. Az egy kompetenciahalmaz köré szervezett igazgatóságokat alapvetően két csoportba oszthatjuk, úgynevezett szakmai és szolgáltató igazgatóságokra.

A szakmai igazgatóságok képviselik a Társaság feladatait lefedő szakterületeket. A projektekben a feladatuk a Társaság szakmai stratégiájának megvalósítása, a szakmai minőségbiztosítási tevékenységek ellátása. A szolgáltató szervezeti egységek mindehhez a minőséget, szabályszerűséget, és nyomon követhetőséget biztosító szakmai szolgáltatások nyújtásával járulnak hozzá.

A projekt végrehajtásáért a program- és a projektvezetők a felelősek. A hatékony és biztonságos nyomon követést, a megfelelő stratégiai és taktikai döntések előkészítését, az egységes működtetést a Társaság hatályos Egységes Projektirányítási Kézikönyve szabályozza. A projekteket, függetlenül azok különböző szakmai tartalmától, egységes irányítási elvek mentén valósítjuk meg. Ez biztosítja a megfelelő portfolió menedzsment tevékenységeket és a külső elszámolhatóság hatékonyságát.

Az igazgatóságok (egyéb szervezeti egységek) csoportosítását mutatja be a következő táblázat:

|  |  |
| --- | --- |
| „SZAKMAI” | „SZOLGÁLTATÓ” |
| eLearning igazgatóság | gazdasági igazgatóság |
| esélyegyenlőségi igazgatóság | projekt igazgatóság |
| felsőoktatási igazgatóság | ügyfélszolgálat, üzemeltetési igazgatóság |
| közoktatási igazgatóság | HR; jog-és beszerzés, oktatásszervezés |
| informatikai igazgatóság | |
| kommunikációs igazgatóság | |

A társaság szervezeti egységeinek további tagolódása az 1. számú mellékletben található.

1. **Székhely és telephelyek felsorolása, az ott foglalkoztatottak átlagos állományi létszáma 2010. május 14-ei állapot szerint**

|  |  |  |
| --- | --- | --- |
|  | Székhely/telephely | Létszám (fő) |
| Székhely | Budapest, Váci út 37. | 341 |
| Telephelyek | Győr, Liszt Ferenc u.40. | 11 |
| Pilisborosjenő, Fő út 1. | 25 |
| Budapest, Reviczky u. 6. és Múzeum u.17. | 70 |
|  |  | **447** |

1. **A szervezet pénzügyi helyzete (millió forint)**

|  |  |  |  |
| --- | --- | --- | --- |
|  |  | 2009. december. 31-ei fordulónappal | 2010. május 14-ei állapot\*\* |
| **Bevételek\*** | | 6 908 | 2 117 |
| ebből: | központi költségvetési támogatás |  |  |
|  | alapítótól kapott | 1 363 | 459 |
|  | EU által társfinanszírozott |  |  |
|  | elkülönített állami pénzalaptól |  |  |
|  | passzívan elhatárolt | 3 346 | 2 855 |
|  | előző évek aktív elhatárolásának megszüntetése | 1 662 | 3 280 |
| Aktívan elhatárolt bevétel |  | 3 280 | 3 040 |
| Passzív időbeli elhatárolásból feloldott bevétel |  | 3 737 | 3 346 |
| Készletek |  | 57 | 57 |
| Követelések (vevők) |  | 216 | 79 |
| **Kiadás\*** |  | 7 504 | 2 508 |
| ebből: | eszközbeszerzés | 602 | 49 |
|  | aktívan elhatárolt | 78 |  |
|  | előző évek passzív elhatárolásának megszüntetése | 31 | 43 |
| Passzívan elhatárolt ráfordítás |  | 43 |  |
| Aktív időbeli elhatárolásból feloldott ráfordítás |  | 6 | 78 |
| Kötelezettségek (szállítók) |  | 1 176 | 1 341 |
| Terv szerinti értékcsökkenés | | 1 065 | 380 |
| \* nem pénzforgalmi szemléletben  \*\* A rendszerünk nem alkalmas hóközi adatok szolgáltatására, ezért 2010. április 30-i adatok, kivéve az értékcsökkenési leírással kapcsolatos tételek, amelyek a május 14-i állapotot tükrözik | |  |  |

**A szervezet pénzeszköz állománya 2010. május 14-ei állapot szerint (Ft-ban)**

|  |  |  |
| --- | --- | --- |
| **Bankszámlaszám** | **Név** | **2010. május 14. egyenleg** |
| 10032000-00285977-00000017 | OFI kiadványok | 515 323 Ft |
| 10032000-00285977-00000024 | OFI Tételár | 3 259 Ft |
| 10032000-00285977-00000031 | TÁMOP 3.3.1 | 684 155 Ft |
| 10032000-00285977-00000048 | TÁMOP 4.1.3 | 54 771 Ft |
| 10032000-00285977-00000055 | Diákigazolvány | 21 370 Ft |
| 10032000-00285977-00000062 | TIOP 1.1.2 | 45 100 Ft |
| 10032000-00285977-00000079 | Sulinet | 856 376 Ft |
| 10032000-00285977-00000086 | EDU főszámla | 177 845 041 Ft |
| 10032000-00285977-00000093 | TÁMOP 4.2.5 | 2 000 Ft |
| 10032000-00285977-00000103 | N.F.T 3.1 | 2 000 Ft |
| 10032000-00285977-00000110 | EUROPASS | 6 887 Ft |
| 10032000-00285977-00000127 | R.O.P 3.3 (HIK) | 951 687 Ft |
| 10032000-00285977-00000134 | Hitelesítés szolgáltatás | 1 006 813 Ft |
| 10032000-00285977-00000141 | Diákbónusz | 7 252 Ft |
| 10032000-00285977-00000158 | Diákbónusz - Klíring elszámolás | 5 134 011 Ft |
| 10032000-00285977-00000165 | suliNova | 9 591 Ft |
| 10032000-00285977-00000172 | HEFOP 3.1 | 4 391 Ft |
| 10032000-00285977-00000189 | HEFOP 2.1 | 73 709 Ft |
| 10032000-00285977-00000196 | TÁMOP 3.1.1 | 1 083 669 516 Ft |
|  |  | **1 270 893 252 Ft** |

Főpénztár: 970 010 Ft

Valutapénztár Euro: 460 Euro (129 328 Ft)(281,1488 Ft árf.)

1. **A szervezet vagyoni helyzete (millió forint)**

|  |  |  |  |
| --- | --- | --- | --- |
|  |  | Bruttó  érték | Nettó  érték |
| Immateriális javak 2009.12.31-ei állapot |  | 5 816 | 3 126 |
| Tárgyieszköz állomány 2009. 12. 31-ei állapot |  | 1 675 | 380 |
| ebből: | vagyonkezelt ingatlan | 147 | 115 |
|  | saját tulajdonú ingatlan | - | - |
| Immateriális javak 2010.május 14-ei állapot |  | 5 852 | 2 841 |
| Tárgyi eszköz állomány 2010. május 14-ei állapot |  | 1 662 | 334 |
| ebből: | vagyonkezelt ingatlan | 147 | 111 |
|  | saját tulajdonú ingatlan | - | - |
| Bérelt, használatba vett ingatlan állomány 2010. május 14-ei állapot | | - | - |
| PPP ingatlan beruházás értéke |  | - | - |
| 2010. évi PPP fizetési kötelezettség |  | - | - |
| ebből: | szervezetet terhelő | - | - |
|  | OKM-et terhelő | - | - |

1. **Személyi állomány (fő)**

|  |  |  |  |  |  |  |
| --- | --- | --- | --- | --- | --- | --- |
|  |  | |  | 2010. május 14-ei átlagos statisztikai állományi létszám | | |
|  |  | |  | Teljes munkaidős | Rész munkaidős | Összesen |
| vezető tisztségviselő | |  | | 2 |  | 2 |
| ebből: | kuratórium | |  |  |  |  |
|  | felügyelő bizottság, ellenőrző bizottság | |  | - | - | 5 |
| szakmai munkakörben alkalmazottak | |  | | 306 | 13 | 319 |
| műszaki, egyéb kisegítő munkakörben alkalmazottak | |  | | 115 | 11 | 126 |
| Megbízási szerződéssel foglalkoztatottak száma | | | | - | - | 2 |